CELEX: 32015D1781
Language: et
Date: 2015-10-05 00:00:00
Title: Nõukogu otsus (ÜVJP) 2015/1781, 5. oktoober 2015, millega muudetakse otsust 2014/119/ÜVJP teatavate isikute, üksuste ja asutuste vastu suunatud piiravate meetmete kohta seoses olukorraga Ukrainas

6.10.2015   
            
            
               ET
            
            
               Euroopa Liidu Teataja
            
            
               L 259/23
            
         NÕUKOGU OTSUS (ÜVJP) 2015/1781,
   5. oktoober 2015,
   millega muudetakse otsust 2014/119/ÜVJP teatavate isikute, üksuste ja asutuste vastu suunatud piiravate meetmete kohta seoses olukorraga Ukrainas
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 29,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 5. märtsil 2014 vastu otsuse 2014/119/ÜVJP (1).
            
         
               (2)
            
            
               Nõukogu võttis 5. märtsil 2015 vastu otsuse (ÜVJP) 2015/364, (2) milles sätestati, et otsuses 2014/119/ÜVJP sätestatud piiravaid meetmeid kohaldatakse kuni 6. märtsini 2016 neljateistkümne isiku suhtes ning kuni 6. juunini 2015 nelja isiku suhtes.
            
         
               (3)
            
            
               Nõukogu võttis 5. juunil 2015 vastu otsuse (ÜVJP) 2015/876, (3) milles muu hulgas sätestati, et kõnealusest neljast isikust ühe isiku puhul tuleks piiravate meetmete kohaldamist pikendada 6. oktoobrini 2015 ning et temaga seonduvaid põhjendusi tuleks ajakohastada.
            
         
               (4)
            
            
               Kõnealuse isiku puhul tuleks piiravate meetmete kohaldamist pikendada 6. märtsini 2016 ning temaga seonduvaid põhjendusi tuleks ajakohastada.
            
         
               (5)
            
            
               Otsust 2014/119/ÜVJP tuleks seetõttu vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2014/119/ÜVJP artikkel 5 asendatakse järgmisega:
   
      „Artikkel 5
      Käesolev otsus jõustub selle Euroopa Liidu Teatajas avaldamise kuupäeval.
      Käesolevat otsust kohaldatakse kuni 6. märtsini 2016.
      Käesolevat otsust vaadatakse pidevalt uuesti läbi. Asjakohasel juhul pikendatakse selle kehtivust või muudetakse seda, kui nõukogu leiab, et selle eesmärgid ei ole täidetud.”
   
   Artikkel 2
   Otsuse 2014/119/ÜVJP lisa muudetakse vastavalt käesoleva otsuse lisale.
   Artikkel 3
   Käesolev otsus jõustub selle Euroopa Liidu Teatajas avaldamise kuupäeval.
   
      Luxembourg, 5. oktoober 2015
      
         
            Nõukogu nimel
         
         
            eesistuja
         
         N. SCHMIT
      
   
   
      (1)  Nõukogu 5. märtsi 2014. aasta otsus 2014/119/ÜVJP teatavate isikute, üksuste ja asutuste vastu suunatud piiravate meetmete kohta seoses olukorraga Ukrainas (ELT L 66, 6.3.2014, lk 26).
   
      (2)  Nõukogu 5. märtsi 2015. aasta otsus (ÜVJP) 2015/364, millega muudetakse otsust 2014/119/ÜVJP teatavate isikute, üksuste ja asutuste vastu suunatud piiravate meetmete kohta seoses olukorraga Ukrainas (ELT L 62, 6.3.2015, lk 25).
   
      (3)  Nõukogu 5. juuni 2015. aasta otsus (ÜVJP) 2015/876, millega muudetakse otsust 2014/119/ÜVJP teatavate isikute, üksuste ja asutuste vastu suunatud piiravate meetmete kohta seoses olukorraga Ukrainas (ELT L 142, 6.6.2015, lk 30).
   
      LISA
      Otsuse 2014/119/ÜVJP lisas esitatud kanne järgmise isiku kohta asendatakse järgmise kandega:
      
                   
               
               
                  Nimi
               
               
                  Tuvastamisandmed
               
               
                  Põhjendused
               
               
                  Loetellu kandmise kuupäev
               
            
                  10.
               
               
                  Serhii Petrovych Kliuiev
                  (Сергiй Петрович Клюєв),
                  Serhiy Petrovych Klyuyev
               
               
                  Sündinud 19. augustil 1969, Andrei Kliuievi vend, ärimees.
               
               
                  Isik, kelle suhtes Ukraina ametivõimud on algatanud kriminaalmenetluse seoses osalemisega riigile kuuluvate rahaliste vahendite või vara omastamises. Isik, kes on seotud loetellu kantud isikuga (Andrii Petrovych Kliuiev), kelle suhtes Ukraina asutused algatasid kriminaalmenetluse seoses riigile kuuluvate rahaliste vahendite või vara omastamisega.
               
               
                  6.3.2014